
Grozījums Mobilizācijas likumā
Izdarīt Mobilizācijas likumā (Latvijas Republikas Saeimas un Ministru Kabineta Ziņotājs, 2002, 14. nr.; 2003, 24. nr.; 2004, 12. nr.; 2006, 12., 24. nr.; Latvijas Vēstnesis, 2010, 157. nr.; 2019, 259.A nr.; 2021, 104. nr.; 2022, 204. nr.; 2024, 70. nr.) šādu grozījumu:
Papildināt V nodaļu ar 10.2 pantu šādā redakcijā:
· "10.2 pants. Pirmās nepieciešamības preču nodošana
· (1) Pirmās nepieciešamības preces, ar kurām nodrošināmi iedzīvotāji valsts apdraudējuma gadījumā, citu uzdevumu izpildei var nodot ar Ministru kabineta lēmumu, kurā nosaka izdevumu finansēšanas avotu pirmās nepieciešamības preču rezervju atjaunošanai.

· (2) Pirmās nepieciešamības preces, ar kurām nodrošināmi iedzīvotāji valsts apdraudējuma gadījumā, vienu gadu pirms to derīguma termiņa beigām kā nevajadzīgu valsts kustamo mantu var nodot bez atlīdzības, ievērojot kārtību, kādā atsavināma publiskas personas manta."

